**LIETUVOS RESPUBLIKOS SVEIKATOS APSAUGOS MINISTRO**

**Į S A K Y M A S**

**DĖL MEDICINOS PAGALBOS PRIEMONIŲ SĄRAŠO PATVIRTINIMO**

2000 m. spalio 6 d. Nr. 529

Vilnius

Vadovaudamasis Sveikatos draudimo įstatymo (Žin.,1996, Nr. [55-1287](https://www.e-tar.lt/portal/lt/legalAct/TAR.94F6B680E8B8); 1999, Nr. [62-2035](https://www.e-tar.lt/portal/lt/legalAct/TAR.4B9BD35CCC09)) 9 straipsnio 1 dalimi ir pritarus Privalomojo sveikatos draudimo tarybai (2000 06 23 protokolas Nr. 4),

1.Tvirtinu Medicinos pagalbos priemonių, kurių išlaidos ambulatorinio gydymo metu kompensuojamos iš Privalomojo sveikatos draudimo fondo lėšų, sąrašą (C sąrašą) (pridedama).

2. Laikau netekusiu galios Sveikatos apsaugos ministerijos 1997 07 02 įsakymu Nr. 367 patvirtintą Medicinos pagalbos priemonių, kurių išlaidos ambulatorinio gydymo metu 100 proc. kompensuojamos iš privalomojo sveikatos draudimo fondo lėšų, sąrašą (C sąrašą) (Žin., 1997, Nr. [65-1590](https://www.e-tar.lt/portal/lt/legalAct/TAR.0B3ABF784BB9); Nr. [114-2899](https://www.e-tar.lt/portal/lt/legalAct/TAR.FDC13F63B045); 1998, Nr. [72-2112](https://www.e-tar.lt/portal/lt/legalAct/TAR.AF1831D422AF); Nr. [97-2696](https://www.e-tar.lt/portal/lt/legalAct/TAR.F2ABD98EA378); 1999, Nr. [39-1245](https://www.e-tar.lt/portal/lt/legalAct/TAR.E97632298F95)).

3. Įsakymas įsigalioja nuo 2000 m. spalio 15 d.

4. Įsakymo vykdymo kontrolę pavedu viceministrei R. Vaitkienei.

ŪKIO MINISTRAS,

PAVADUOJANTIS SVEIKATOS APSAUGOS MINISTRĄ VALENTINAS MILAKNIS

PATVIRTINTA

sveikatos apsaugos ministro

2000 10 06 įsakymu Nr. 529

C sąrašas

**MEDICINOS PAGALBOS PRIEMONIŲ, KURIŲ IŠLAIDOS AMBULATORINIO GYDYMO METU KOMPENSUOJAMOS IŠ PRIVALOMOJO SVEIKATOS DRAUDIMO FONDO LĖŠŲ, SĄRAŠAS**

|  |  |
| --- | --- |
| **Medicinos pagalbos priemonė** | **Paskyrimo sąlygos** |
| Specialiosios medicininės paskirties maisto produktai, kurių sudėtyje nėra baltymų | Vaikams, sergantiems fenilketonurija:0–1 metų – 10 kg per metus1–3 metų – 30 kg per metus3–7 metų – 46 kg per metus7–10 metų – 50 kg per metus10–16 metų – 56 kg per metus(išrašoma gydymo kursui iki 6 mėnesių) |
| Negliuteniniai miltai, skirti gydomajam maitinimui | Vaikams, sergantiems celiakija:0–1 metų – 10 kg per metus1–3 metų – 24 kg per metus3–10 metų – 36 kg per metus10–16 metų – 42 kg per metus(išrašoma gydymo kursui iki 3 mėnesių) |
| Specialiosios medicininės paskirties maisto produktai, kurių sudėtyje yra pilnaverčio elementinių amino rūgščių mišinio | Vaikams, sergantiems cistine fibroze, įgimtu sacharozės – izomaltozės nepakankamumu:0–3 metų – 9,6 kg per metus, kūdikiams, sergantiems sunkiu atopiniu dermatitu iki 1metų amžiaus(išrašoma gydymo kursui iki 3 mėnesių) |
| Tarpinė antiastminiams vaistams inhaliuoti | Vaikams iki 7 metų, sergantiems bronchų astma ir gydomiems inhaliuojamais vaistais: 1 metalinė tarpinė arba 2 plastikinės (po 1 plastikinę tarpinę kas 3 metai). Išrašo vaikų pulmonologas. |
| Hidrokoloidiniai tvarsčiai – 10 vienetų per mėnesį (kiekvienai opai) | Daugybinės arba plačios, ilgiau kaip 30 kalendorinių dienų negyjančios trofinės opos, opos po spindulinio gydymo (dėl piktybinio naviko), pragulos iki 5mm gylio\*  |
| Hidrogelis – 2 vienetai po 15 gramų ir hidrokoloidiniai tvarsčiai – 8 vienetai per mėnesį (kiekvienai opai) | Daugybinės arba plačios, ilgiau kaip 30 kalendorinių dienų negyjančios trofinės opos, opos po spindulinio gydymo (dėl piktybinio naviko), pragulos, kai opa (pragula) gilesnė nei 5mm\*\*Išrašant hidrokoloidinius tvarsčius, hidrogelį, paciento ambulatorinėje kortelėje turi būti pažymimas opos, pragulos dydis (ilgis, plotis, gylis) ir tuo pagrindžiamas išrašomo tvarsčio dydis |
| Išmatų rinktuvai – 1 komplektas (10 plokštelių ir 20 maišelių arba 5 plokštelės ir 30 maišelių) per mėnesį Diržas išmatų rinktuvui prilaikyti -1 diržas 3 mėnesiams | Dirbtinės išangės, kolostomos, enterostomos, žarnų fistulės ir stomos |
| Šlapimo pūslės kateteriai vyriški arba moteriški –5 vienetai per mėnesįŠlapimo rinktuvai (daugkartiniai) -3 vienetai per mėnesįUridomai vyrams – 5 vienetai per mėnesį | Antgaktinio šlapimo pūslės atvėrimo atvejais, šlapinimosi organų stomos ir fistulės, šlapimo nelaikymas ar susilaikymas (R32, R33) |
|
|
|
|
| Sauskelnės arba vienkartinės paklodės – 30 vienetų (arba 15 vienetų sauskelnių ir 15 vienetų vienkartinių paklodžių) per mėnesįAntelė arba basonas – 1 vienetas nustačius diagnozę | Esant šlapimo ar išmatų nelaikymui:1) dėl CNS ir nugaros smegenų sužalojimo padarinių (T90.5, T91.3)2) dėl liekamųjų kūdikių cerebrinio paralyžiaus (G80) reiškinių3) I grupės invalidams po galvos ir nugaros smegenų kraujotakos sutrikimo (I61 – 64, I69, G95.1)4) I grupės invalidams, sergantiems išsėtine skleroze (G35)5) dėl galvos ir nugaros smegenų displazijų (Q05) |
| Vienkartiniai švirkštai insulinui su adatomis | Sergantiesiems cukriniu diabetu |
| Diagnostinės juostelės gliukozei nustatyti | Sergantiesiems cukriniu diabetu, besigydantiems insulinu – 150 juostelių per metus, nėščiosioms, sergančioms cukriniu diabetu, – 300 juostelių nėštumo laikotarpiu.Išrašo endokrinologas, terapeutas, pediatras ar bendrosios praktikos gydytojas |
| 20 proc. minimalaus gyvenimo lygio kompensacija per mėnesį gydomajam maitinimui | Sergant cukriniu diabetu |
| Akinių lęšiai | Vaikams iki 16 metų, kurių geriau matančios akies korekcija neviršija regėjimo aštrumo 0,3 – pagal gydytojų receptus ne dažniau kaip 1 kartą per metus, o I ir II grupės regos invalidams – ne dažniau kaip 1 kartą per 2 metus |

\_\_\_\_\_\_\_\_\_\_\_\_\_\_